Diari Oficial de la Generalitat Valenciana


Sumari del DOGV 6788, del 04-06-2012 (2012/5552)

DECRET 83/2012, d'1 de juny, del Consell, pel qual s'aprova el Reglament de la Corporació Pública Empresarial Valenciana i es desplega el Decret Llei 1/2011, de 30 de setembre, del Consell, de Mesures Urgents de Règim Economicofinancer del Sector Públic Empresarial i Fundacional.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2012/06/01/83**

### Versions

 01/01/2014 - Actualitat  24/05/2013 - 31/12/2013  29/06/2012 - 23/05/2013  Text inicial: 05/06/2012 - 28/06/2012 

### Dades del document

Número de DOGV
:   6788

Data del DOGV
:   04-06-2012

Secció del DOGV
:   I. DISPOSICIONS GENERALS

Número del document
:   2012/5552


Data del document
:   01-06-2012

Organisme emissor
:   Conselleria d'Economia, Indústria i Comerç

Tipus de document
:   Decret

Correcció d'errades

Anàlisi jurídica

 Descriptors 

:   * Conselleria d'Economia, Indústria i Comerç
    * Corporació Pública Empresarial Valenciana
    * fundació
    * finançament públic
    * endeutament
    * societat mercantil
    * reglament intern
    * empresa pública
    * control pressupostari
    * legislació

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

**Última revisió 01.01.2014**

**Decret 83/2012, d'1 de juny, del Consell, pel qual s'aprova el Reglament de la Corporació Pública Empresarial Valenciana i es desplega el Decret Llei 1/2011, de 30 de setembre, del Consell, de Mesures Urgents de Règim Economicofinancer del Sector Públic Empresarial i Fundacional.** ****[1]****

**[(DOCV núm. 6788 de 04.06.2012)](http://www.docv.gva.es/datos/2012/06/04/pdf/2012_5552.pdf) Ref. 005473/2012**

PREÀMBUL

El present decret s'emmarca en el procés de reestructuració i ordenació del sector públic de la Generalitat, iniciat pel Decret Llei 1/2011, de 30 de setembre, del Consell, de Mesures Urgents de Règim Economicofinancer del Sector Públic Empresarial i Fundacional que va ser convalidat per Resolució 22/VIII-2011, de 20 d'octubre de 2011 del Ple de les Corts.

La present norma té com a finalitat unificar la supervisió economicofinancera del sector públic empresarial a través de dos vies. La primera amb l'aprovació del Reglament de la Corporació Pública Empresarial Valenciana i la segona amb l'adopció de mesures de coordinació i control economicofinanceres.

Amb este fi, el text compta amb cinc articles, tres disposicions addicionals, una disposició transitória, una disposició derogatória, una disposició final i un annex.

En l'article 1 s'aprova el Reglament de la Corporació Pública Empresarial Valenciana que s'incorpora com a annex al decret.

La Llei 9/2011, de 26 de desembre, de Mesures Fiscals, de Gestió Administrativa i Financera, i d'Organització de la Generalitat (d'ara en avant, Llei 9/2011) crea la Corporació Pública Empresarial Valenciana, com a entitat de dret públic sotmesa al dret privat, amb l'objecte d'articular, per mitjà de la coordinació i el control, un sector públic empresarial sanejat, eficaç en el compliment dels objectius del Consell, eficient i orientat al servici de l'interés general i a la creació de valor públic i privat.

La funció que té encomanada requerix un model organitzatiu que garantisca la coordinació i representativitat en el seu funcionament.

Les normes contingudes en el Reglament tenen com a objectiu dotar la Corporació d'una estructura de funcionament i organització flexible per al compliment dels seus fins, fonamentalment a través de l'assignació de funcions a cada un dels seus órgans i desplegant el seu règim d'actuació juridicoadministratiu.

Els articles 2 a 5 del decret es destinen a l'adopció de disposicions de desplegament del Decret Llei 1/2011, de 30 de setembre, del Consell, de Mesures Urgents de Règim Economicofinancer del Sector Públic Empresarial i Fundacional en matèria de pressupostació, contractació i avaluació del sistema d'objectius amb la finalitat en comú de reforçar i unificar el règim de supervisió economicofinancera de les entitats del sector públic empresarial de la Generalitat.

Per tot aixó, en aplicació de la disposició addicional segona del Decret Llei 1/2011, de 30 de setembre, del Consell, de Mesures Urgents de Règim Economicofinancer del Sector Públic Empresarial i Fundacional, i de la disposició addicional segona de la Llei 9/2011 esmentada, a proposta del conseller d'Economia, Indústria i Comerç, conforme amb el Consell Jurídic Consultiu de la Comunitat Valenciana i amb la deliberació prèvia del Consell, en la reunió del dia 1 de juny de 2012.

DECRETE

**Article 1. Aprovació del Reglament de la Corporació Pública Empresarial Valenciana** ****[2]****

**Article 2. Pressupostació**

1. La coordinació i control del procés d'elaboració del pressupost de les empreses públiques a què es referix l'article 2.2 del Decret Llei 1/2011, es durà a terme de manera centralitzada per la conselleria competent en matèria d'economia, i podrà dictar, a este efecte, instruccions de compliment obligatori de conformitat amb l'article 4.1 de l'esmentat decret llei. Tot aixó, sense perjuí de les competències de la conselleria competent en matèria d'hisenda.

2. A tal efecte, després de la publicació de l'orde anual d'elaboració del pressupost, la conselleria amb competències en matèria d'economia dictarà instruccions complementàries relatives al dit procés.

**Article 3. Contractes d'especial rellevància i subministrament d'informació**

1. Als efectes del present decret i del reglament que aprova, tenen la consideració de contractes d'especial rellevància, a excepció dels contractes relatius al finançament i gestió financera, els següents contractes subscrits per les empreses públiques a què es referix l'article 2.2 del Decret Llei 1/2011:

a) els contractes de qualsevol tipus que suposen l'externalització de gestió de línies de negoci, cessió d'ús d'infraestructures o cessió d'explotació, els contractes de col·laboració publicoprivada i els contractes de compravenda d'actius amb especial incidència en el balanç de l'entitat, o

b) els contractes de qualsevol tipus el valor estimat del qual siga superior o igual a 4 milions d'euros, calculat segons el que establix l'article 88 del text refós de la Llei de Contractes del Sector Públic aprovat per Reial Decret Legislatiu 3/2011, de 14 de novembre, o norma que la substituïsca.

2. Les empreses públiques a què es referix l'article 2.2 del Decret Llei 1/2011 hauran de remetre a la conselleria amb competència en matèria d'economia per al seu coneixement, amb una antelació mínima de 15 dies a l'inici de l'expedient d'un contracte d'especial rellevància, una memória amb els requisits previstos en l'article 13.2 del Decret Llei 1/2011. En els contractes el valor estimat dels quals siga igual o superior a 12 milions d'euros o a la quantia que anualment es fixe en la Llei de Pressupostos de la Generalitat, la remissió de la memória es realitzarà amb caràcter previ a la remissió a la Comissió Delegada del Consell d'Hisenda i Pressupostos prevista en l'article 12.1 del Decret Llei 1/2011.

3. La conselleria competent en matèria d'economia podrà sol·licitar informació addicional i podrà supervisar l'elaboració dels plecs dels contractes d'especial rellevància.

4. Així mateix, i sense perjuí del que establix l'article 12 del Decret Llei 1/2011, per als contractes el valor estimat dels quals siga igual o superior a 4 milions d'euros i inferior a 12 milions d'euros, la conselleria competent en matèria d'economia podrà remetre la memória a què es referix l'apartat 2 a la Comissió Delegada del Consell en matèria d'Hisenda i Pressupostos per al seu estudi i anàlisi de si és procedent que el Consell reclame el coneixement i autorització del dit contracte.

**Article 4. Avaluació del sistema d'objectius**

En relació amb l'avaluació del sistema d'objectius i la productivitat del personal de les empreses públiques a què es referix l'article 2.2 del Decret Llei 1/2011, correspon a la conselleria competent en matèria d'economia, sense perjuí de les competències de la conselleria competent en matèria d'hisenda, informar, amb caràcter preceptiu i vinculant, sobre l'adequació de la proposta d'objectius anuals dels ens als objectius generals i directrius establits segons l'article 20.1 de l'esmentat decret llei.

A este efecte, els ens esmentats hauran de remetre les dites propostes a la conselleria competent en matèria d'economia abans d'elevar-la per a obtindre, si és el cas, la conformitat del Consell.

**Article 5. Incompliment de deures**

L'incompliment dels deures previstos en este decret i en el seu reglament annex, així com en l'apartat 2 de l'article 11 del Decret Llei 1/2011 podrà donar lloc a l'adopció de les mesures previstes en l'apartat 3 del dit article. Tot aixó sense perjuí del que establix l'article 8.1.m) del Reglament de la Corporació.

DISPOSICIONS ADDICIONALS

**Primera. Mesures en el marc del procés de reestructuració del sector públic fundacional de la Generalitat**

1. En aplicació dels articles 25.1 i 26, apartats 2 i 3, de la Llei 8/1998, de 9 de desembre, de Fundacions de la Comunitat Valenciana, i dels articles 31, lletra e), i 33.3 de la Llei estatal 50/2002, de 26 de desembre, de Fundacions, en el termini d'un mes a partir de l'entrada en vigor del present decret, el Patronat de cada una de les fundacions del sector públic de la Generalitat haurà de procedir, de conformitat amb el que disposa l'esmentada Llei 8/1998, de 9 de desembre, a modificar, si és el cas, els estatuts de les fundacions en els termes següents:

a) Introduir com a causa d'extinció d'esta l'acord del Patronat en els termes establits en la normativa aplicable. ****[3]****

b) Establir que els béns i drets resultants de la liquidació es destinaran a una entitat pública de la Generalitat que perseguisca fins d'interés general o a la Generalitat, especificant l'entitat destinatària.

2. En els processos d'extinció d'una fundació del sector públic de la Generalitat, l'acord del Patronat pel qual es propose la designació de liquidadors o d'una comissió de liquidació haurà de remetre's amb caràcter previ a la seua adopció a la conselleria competent en matèria d'economia per a informe preceptiu i vinculant d'esta sobre la idoneïtat del número i composició.

3. Als efectes d'esta disposició, es consideren fundacions del sector públic de la Generalitat les previstes en l'article 33 de la Llei 8/1998, de 9 de desembre, de Fundacions de la Comunitat Valenciana.

**Segona. Moratória en la creació d'ens del sector públic empresarial i fundacional de la Generalitat**

Finalitzada la moratória prevista en la disposició transitória primera del Decret Llei 1/2011 i les prórrogues d'esta que es pogueren establir, en els processos de creació d'ens del sector públic empresarial o fundacional, la conselleria a què s'haja d'adscriure l'ens demanarà informe preceptiu i vinculant de la conselleria competent en matèria d'economia, i posteriorment el remetrà junt amb la resta de la documentació legalment establida, a la conselleria amb competències en matèria d'hisenda, als efectes del que establix l'article 28 bis del text refós de Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell.

**Tercera. Principis ètics i d'actuació de bon govern**

Els principis ètics i d'actuació de bon govern que s'apliquen als alts càrrecs de la Generalitat seran també d'aplicació al personal que ocupe llocs de caràcter directiu del sector públic empresarial i fundacional.

DISPOSICIÓ TRANSITÒRIA ****[4]****

**Única. Habilitacions**

1. Fins que no es procedisca a la constitució dels órgans col·legiats previstos en el Reglament de la Corporació, es faculta la Vicepresidència Executiva d'esta per a l'exercici de totes aquelles funcions o actuacions que foren necessàries per a l'efectiva posada en funcionament d'esta.

2. ****[5]****

3. Fins que no estiguen en funcionament els departaments tècnics previstos en l'article 14 del Reglament de la Corporació i es cobrisquen per aplicació de l'article 20 d'este, el personal de la Secretaria Autonómica del Sector Públic Empresarial i de la Subsecretaria de la conselleria amb competència en matèria d'economia, indústria i comerç realitzaran de manera transitória les funcions dels dits departaments tècnics.

4. S'habilita el titular de la conselleria amb competència en matèria d'hisenda perquè inicie o ordene les actuacions pertinents per a adequar les previsions pressupostàries existents a la constitució de la Corporació.

DISPOSICIÓ DEROGATÒRIA

**Única. Clàusula derogatória**

Queden derogades totes les disposicions que, del mateix rang o d'un rang inferior, o d'acord amb el que establix la disposició addicional primera d'este decret, s'oposen al que establix este.

DISPOSICIÓ FINAL

**Única. Entrada en vigor**

Este decret entrarà en vigor l'endemà de la seua publicació en el Diari Oficial de la Comunitat Valenciana.

València, 1 de juny de 2012

El president de la Generalitat,

ALBERTO FABRA PART

El conseller d'Economia, Indústria i Comerç,

MÁXIMO BUCH TORRALVA

ANNEX. Reglament de la Corporació Pública Empresarial Valenciana ****[6]****

---

****[1]****Segons l'apartat 1 de la disposició final sèptima de la **[Llei 1/2013, de 21 de maig](http://www.docv.gva.es/index.php?id=26&sig=005043/2013&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D005043/2013)**, de la Generalitat, de Mesures de Reestructuració i Racionalització del Sector Públic Empresarial i Fundacional de la Generalitat (DOCV núm. 7030 de 23.05.2013. Ref. Base de dades), tota referència a la conselleria amb competència en matèria d'economia o al seu titular efectuada en el Decret 83/2012, s'haurà d'entendre realitzada a la competent en matèria del sector públic empresarial.

****[2]****Article derogat per la disposició derogatória única de la **[Llei 5/2013, de 23 de desembre](http://www.docv.gva.es/index.php?id=26&sig=011698/2013&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D011698/2013)**, de Mesures Fiscals, de Gestió Administrativa i Financera, i d'Organització de la Generalitat (DOCV núm. 7181 de 27.12.2013) Ref. Base de dades 011698/2013

****[3]****Lletra a) de l’apartat 1 de la Disposició Addicional Primera, redactat segons la **[correcció d’errades](http://www.docv.gva.es/index.php?id=26&sig=006342/2012&url_lista=%26CHK_TEXTO_LIBRE%3D1%26FECHA_INICIAL%3D28/06/2012%26FECHA_FINAL%3D28/06/2012%26tipo_search%3Dlegislacion%26num_tipo%3D6%26TD%3DCorrecci%25F3%2520d%2527%2527errades)** publicada en el DOCV núm 6806 de 28 de juny de 2012 (Ref. Base de Dades 006342/2012).

****[4]****Vejeu la disposició derogatória única de la **[Llei 5/2013, de 23 de desembre](http://www.docv.gva.es/index.php?id=26&sig=011698/2013&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D011698/2013)**.

****[5]****Apartat suprimit per la **[Llei 1/2013, de 21 de maig](http://www.docv.gva.es/index.php?id=26&sig=005043/2013&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D005043/2013)**.

****[6]****Annex derogat per la disposició derogatória única de la **[Llei 5/2013, de 23 de desembre](http://www.docv.gva.es/index.php?id=26&sig=011698/2013&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D011698/2013)**.


Còpia Permalink ELI